CELEX: 62011TJ0514
Yhteisön tavaramerkki
Väitemenettely
Hakemus sanamerkin BETWIN rekisteröimiseksi yhteisön tavaramerkiksi
Aikaisempi yhteisön tavaramerkiksi rekisteröity kuviomerkki b’Twin
Suhteellinen hylkäysperuste
Sekaannusvaara
Asetuksen (EY) N:o 207/2009 8 artiklan 1 kohdan b alakohta

)
‐ ‐
Asianosaisten vaatimukset
Kantaja vaatii, että unionin yleinen tuomioistuin
—
kumoaa riidanalaisen päätöksen
—
hylkää väitteen
—
velvoittaa SMHV:n korvaamaan oikeudenkäyntikulut.
SMHV vaatii, että unionin yleinen tuomioistuin
—
hylkää kanteen kokonaisuudessaan
—
velvoittaa kantajan korvaamaan oikeudenkäyntikulut.
Oikeudellinen arviointi
‐ ‐
Päätöksen muuttamista koskeva vaatimus
Kantajan vaatimuksesta, joka koskee sitä, että unionin yleinen tuomioistuin hylkää väitteen, on muistutettava, että unionin yleiselle tuomioistuimelle asetuksen N:o 207/2009 65 artiklan 3 kohdan nojalla annettu päätösten muuttamista koskeva toimivalta ei anna sille oikeutta arvioida sellaisia seikkoja, joista valituslautakunta ei ole vielä lausunut. Päätöksen muuttamista koskevan toimivallan käytön on näin ollen lähtökohtaisesti rajoituttava tilanteisiin, joissa unionin yleinen tuomioistuin valituslautakunnan arvioinnin tutkittuaan voi määrittää selvittämiensä tosiseikkojen ja oikeudellisten seikkojen perusteella päätöksen, joka valituslautakunnan olisi pitänyt tehdä (asia
C-263/09 P, Edwin v. SMHV, tuomio 5.7.2011, Kok., s. I-5853
, 72 kohta).
Edellä mainitussa asiassa Edwin vastaan SMHV annetusta tuomiosta ilmenevät edellytykset unionin yleisen tuomioistuimen päätösten muuttamista koskevan toimivallan käyttämiselle täyttyvät tässä asiassa. Tämän tuomion 67‐77 kohdassa esitetyistä näkemyksistä nimittäin ilmenee, että valituslautakunnan olisi pitänyt todeta, että toisin kuin väiteosasto oli katsonut, mitään sekaannusvaaraa ei ollut olemassa luokkaan 28 kuuluvien ja seuraavaa kuvausta vastaavien tavaroiden osalta: ”Puhallettavat uima-altaat virkistyskäyttöön; kiipeilytelineet (pelivälineet); täytetyt pehmoeläimet; uima-altaat (leikkivälineet); ilmapistoolit (lelut); kädessä pidettävät elektroniset videopelit; leikkiajoneuvot; lelumallit; kädessä pidettävät elektroniset pelit; pelimerkit; tammipelit; leikkikenttävälineet; mekaaniset toimintalelut; lelut, paitsi kotieläinten lelut; elektroniikkapelit; ilmapallot; nopat; pilailuvälineet; kädessä pidettävät elektroniikkapelit; pelikortit; flipperin tyyppiset pelit; (noppa)pikarit; tulostuslelut; lautapelien kysymyssarjat; bingokortit; lentokoneiden pienoismallit; keilapelit; dominot; koristetuulipussit; flipperit; taito- ja toimintapelit; seurapelit; kolikkoautomaatit, automaattiset; flipperikoneet (kolikkokäyttöiset tai ei-kolikkokäyttöiset); lentokoneiden pienoismallit (mittasuhteissa pienennetyt); korttipelit; frisbeet; pelipallot; pelit; noppapikarit; nuket; keilapelit; (kauko-ohjattavat) ajoneuvot (lelut); heittorenkaat; tikat (tikkapeleihin); savikyyhkysheittimet; autojen pienoismallit; mäkikelkat; kolikkopeliautomaatit (koneet); shakki; leikkinaamarit; palapelit; täytetyt lelut; kädessä pidettävät tietokonepelit; tikat; leikkilentokoneet; heittokiekkolelut; savikiekot; keinuvivut; nallekarhut; kädessä pidettävät videopelit; elektroniset leluajoneuvot; paristokäyttöiset lelut; uhkapelimerkit; maalitaulut; täytetyt leikkinallet; puhallettavat lelut; lautapelit; keinut; leijat; autojen pienoismallit.” Riidanalaista päätöstä muuttamalla on näin ollen kumottava väiteosaston 21.7.2010 tekemä päätös ja hylättävä väite edellä mainittujen tavaroiden osalta.
Oikeudenkäyntikulut
‐ ‐

Näillä perusteilla
UNIONIN YLEINEN TUOMIOISTUIN (kolmas jaosto)
on ratkaissut asian seuraavasti:

1)
SMHV:n ensimmäisen valituslautakunnan 30.6.2011 tekemä päätös (asia R 1816/2010-1) kumotaan tavaroiden ja palvelujen kansainvälistä luokitusta tavaramerkkien rekisteröimistä varten koskevaan 15.6.1957 tehtyyn Nizzan sopimukseen, sellaisena kuin tämä sopimus on tarkistettuna ja muutettuna, pohjautuvan luokituksen luokkaan 28 kuuluvien tavaroiden osalta, jotka vastaavat seuraavaa kuvausta: ”Puhallettavat uima-altaat virkistyskäyttöön; kiipeilytelineet (pelivälineet); täytetyt pehmoeläimet; uima-altaat (leikkivälineet); ilmapistoolit (lelut); kädessä pidettävät elektroniset videopelit; leikkiajoneuvot; lelumallit; kädessä pidettävät elektroniset pelit; pelimerkit; tammipelit; leikkikenttävälineet; mekaaniset toimintalelut; lelut, paitsi kotieläinten lelut; elektroniikkapelit; ilmapallot; nopat; pilailuvälineet; kädessä pidettävät elektroniikkapelit; pelikortit; flipperin tyyppiset pelit; (noppa)pikarit; tulostuslelut; lautapelien kysymyssarjat; bingokortit; lentokoneiden pienoismallit; keilapelit; dominot; koristetuulipussit; flipperit; taito- ja toimintapelit; seurapelit; kolikkoautomaatit, automaattiset; flipperikoneet (kolikkokäyttöiset tai ei-kolikkokäyttöiset); lentokoneiden pienoismallit (mittasuhteissa pienennetyt); korttipelit; frisbeet; pelipallot; pelit; noppapikarit; nuket; keilapelit; (kauko-ohjattavat) ajoneuvot (lelut); heittorenkaat; tikat (tikkapeleihin); savikyyhkysheittimet; autojen pienoismallit; mäkikelkat; kolikkopeliautomaatit (koneet); shakki; leikkinaamarit; palapelit; täytetyt lelut; kädessä pidettävät tietokonepelit; tikat; leikkilentokoneet; heittokiekkolelut; savikiekot; keinuvivut; nallekarhut; kädessä pidettävät videopelit; elektroniset leluajoneuvot; paristokäyttöiset lelut; uhkapelimerkit; maalitaulut; täytetyt leikkinallet; puhallettavat lelut; lautapelit; keinut; leijat; autojen pienoismallit.”

2)
Väiteosaston 21.7.2010 tekemä päätös kumotaan ja väite hylätään päätöksen 1 artiklassa mainittujen tavaroiden osalta.

3)
Kanne hylätään muilta osin.

4)
Asianosaiset vastaavat omista oikeudenkäyntikuluistaan.

Czúcz
Labucka
Gratsias
Julistettiin Luxemburgissa 4 päivänä kesäkuuta 2013.
Allekirjoitukset
(
*1
)	Oikeudenkäyntikieli: englanti.
(
)	Tästä tuomiosta on otettu tähän vain kohdat, joiden julkaisemista unionin yleinen tuomioistuin pitää aiheellisena.